To giganter stødte sammen, da KIF Kolding Købehavn gæstede Aalborg Håndbold lørdag eftermiddag. Aalborg har tabt sine seneste tre kampe, imens Kolding København kun har fået et point i samme antal kampe. Derfor var det også to pressede hold, der krydsede klinger. Aalborg kom dog bedst ud af opgøret og tager to vigtige point, da de vandt med 30-20. Aggefors var storspillende i målet Det var også aalborgenserne, der startede kampen bedst, da de var foran med 3-1 efter bare fem minutter. Kolding København havde store problemer angrebet, da Aalborg stod godt i forsvaret. I modsatte ende havde Søren Haagen også problemer, og han kunne ikke forhindre, at Aalborg i midten af første halvleg havde sat otte bolde i kassen. Kolding havde modsat kun scoret tre gange. Herefter blev Haagen pillet ud, og Marcus Cleverly kom ind. Han kunne heller ikke gøre noget ved Aalborg-angrebet, som pumpede bolde i kassen. Mikael Aggefors i Aalborg-målet havde imidlertid flere redninger, og første halvleg sejlede i deres retning. Aalborg kunne gå til pause med en føring på 14-7. Aalborg fortsatte i samme tempo Aggefors fortsatte sit store målmandsspil i starten af anden halvleg, og efter cirka fem minutters spil var aalborgenserne foran med seks mål. Niveauet dalede dog lidt i anden halvleg, da spillet var præget af mange tekniske fejl, og det var tilfældet i begge ender. Halvvejs i anden halvleg spillede Kolding sig lidt mere ind i kampen, og de var på dette tidspunkt kun bagud med fem. Aalborg begyndte at sjuske lidt og fik en del udvisninger. En udsolgt arena i Aalborg kunne til slut se, at Aalborg kørte en sikker sejr hjem. De vandt med 30-20 efter solidt spil.
I en udsolgt hal kunne Aalborg Håndbold lørdag imponere alle de fremmødte fans, da de slog KIF Kolding København med 10 mål.